47. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ.7514 της 28 Ιαν./13 Μαρτ. 1980 (ΦΕΚ Β΄ 251) Περί εκκαθαρίσεως και πληρωμής από 1ης Ιαν. 1980 αυξημένων συντάξεων. Έχοντας υπόψη: 1.Τις αριθ. 168058/4077/22.12.1979 (ΤΕΛΕΞ) και 168842/4078/27.12.1979 εγκυκλίους του Υπουργείου Οικονομικών με τις οποίες εγκρίθηκε η άμεση εκκαθάριση και πληρωμή στους υπαλλήλους του Δημοσίου και των Ν.Π.Δ.Δ. των αυξήσεων που προβλέπονται από το σχέδιο σχετικού νόμου που έχει ήδη καταρτιστεί και προωθείται για ψήφιση στη Βουλή. 2.Την αριθ. 50/29.12.1979 κοινή εγκύκλιο των Υπουργών Οικονομικών και Εσωτερικών, με την οποία εγκρίθηκε η άμεση εκκαθάριση και πληρωμή των ανωτέρω αυξήσεων στους υπαλλήλους των Οργανισμών Τοπικής Αυτοδιοικήσεως. 3.Την αριθ. Γ 97/7/4.1.1980 απόφαση του Υπουργού Οικονομικών με την οποία εγκρίθηκε η από 1ης Ιανουαρίου αύξηση: α)Όλων εν γένει των συντάξεων και των σχετικών προσωπικών και αμεταβίβαστων επιδομάτων ανικανότητας που καταβάλλει το Δημόσιο κατά ποσοστό 11%. β)Του κατώτατου ορίου συντάξεως στο ποσό των 2.340 δραχμών. γ)Του επιδόματος τέκνων σε ποσοστόν 5% επί του βασικού μισθού του 6ου βαθμού για κάθε τέκνο. δ)Του αφορολογήτου ορίου εισοδήματος από μισθωτές υπηρεσίες στο ποσό των 90.000 δραχμών. 4.Τις διατάξεις του άρθρ. 11 του Νόμ. 4505/66 σύμφωνα με τις οποίες οι γενικές αυξήσεις μισθών των υπαλλήλων του Δημοσίου, που χορηγούνται και στους συνταξιούχους του Δημοσίου, παρέχονται και στους συνταξιούχους υπαλλήλους των Οργανισμών Τοπικής Αυτοδιοικήσεως, αποφασίζουμε: (Μετά τη σελ. 194,248) Σελ. 194,249 Τεύχος 734-Σελ. 69 Σύνταξη Δημοτικών και Κοινοτικών Υπαλλήλων 3.Ε.γ.46-47 1.Εγκρίνουμε την από 1ης Ιαν.1980 αύξηση: α)Όλων εν γένει των συντάξεων των δημοτικών και κοινοτικών συνταξιούχων και των εν γένει συντάξεων που έχουν κανονιστεί βάσει των, περί συντάξεων των δημοτικών υπαλλήλων διατάξεων, ως και των σχετικών προσωπικών και αμεταβιβάστων επιδομάτων ανικανότητας, κατά ποσοστό 11%, το οποίο θα υπολογιστεί επί του ποσού αυτών της 31ης Δεκ. 1979, με στρογγυλοποίηση του ποσού που θα προκύψει στην επόμενη των μονάδων δεκάδα. β)Του κατώτατου ορίου συντάξεως στο ποσό των δρχ. 2.340 και γ)Του επιδόματος τέκνων στο ποσοστό 5% επί του βασικού μισθού του 6ου βαθμού για κάθε παιδί. 2.Οι φορείς, οι οποίοι καταβάλλουν συντάξεις των ανωτέρω συνταξιούχων και στους οποίους κοινοποιείται η παρούσα απόφαση, παρακαλούνται να προβούν στην άμεση εκκαθάριση των συντάξεων αυτών με βάση τα ανωτέρω οριζόμενα και να καταβάλλουν εφεξής, τις νέες αυτές, αυξημένες συντάξεις, λαμβάνοντας υπόψη για τον υπολογισμό του φόρου εισοδήματος ότι το αφορολόγητο όριο του φόρου αυτού έχει αυξηθεί με την αριθ. Γ. 97/7/4.1.1980 απόφαση του Υπουργού Οικονομικών στο ποσό των δραχμών 90.000. 3.Όσον αφορά το επίδομα συζύγου και την εξομοίωση του χρονοεπιδόματος των κλάδων ΜΕ και ΣΕ προς το χρονοεπίδομα του κλάδου ΑΤ, τα μέτρα αυτά παρά το γεγονός ότι θα ισχύσουν και για τους δημοτικούς και κοινοτικούς συνταξιούχους από 1ης Ιαν. 1980, εν τούτοις, όμως, δεν θα εφαρμοσθούν προς το παρόν και δε θα ληφθούν υπόψη κατά την ανωτέρω εκκαθάριση για το λόγο ότι δεν έχει ακόμα καθορισθεί η διαδικασία υλοποιήσεως και εφαρμογής των εν λόγω μέτρων στο χώρο των συνταξιούχων. Σελ. 194,250 Τεύχος 734-Σελ. 70